CELEX: 22009D0147
Language: hu
Date: 2009-12-04 00:00:00
Title: Az EGT Vegyes Bizottság 147/2009 határozata ( 2009. december 4. ) az Európai Gazdasági Térségről szóló megállapodás XVIII. mellékletének (Munkahelyi egészségvédelem és biztonság, munkajog, valamint nők és férfiak közötti egyenlő bánásmód) módosításáról

11.3.2010   
            
            
               HU
            
            
               Az Európai Unió Hivatalos Lapja
            
            
               L 62/45
            
         AZ EGT VEGYES BIZOTTSÁG 147/2009 HATÁROZATA
   (2009. december 4.)
   az Európai Gazdasági Térségről szóló megállapodás XVIII. mellékletének (Munkahelyi egészségvédelem és biztonság, munkajog, valamint nők és férfiak közötti egyenlő bánásmód) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XVIII. mellékletét a 2009. április 24-i 51/2009 EGT vegyes bizottsági határozat (1) módosította.
            
         
               (2)
            
            
               A nők és férfiak közötti egyenlő bánásmód elvének az árukhoz és szolgáltatásokhoz való hozzáférés, valamint azok értékesítése, illetve nyújtása tekintetében történő végrehajtásáról szóló, 2004. december 13-i 2004/113/EK tanácsi irányelvet (2) bele kell foglalni a megállapodásba,
            
         A KÖVETKEZŐKÉPPEN HATÁROZOTT:
   1. cikk
   A megállapodás XVIII. melléklete a 21b. pont (2006/54/EK európai parlamenti és tanácsi irányelv) után a következő ponttal egészül ki:
   
               „21c.
            
            
               
                  32004 L 0113: a Tanács 2004. december 13-i 2004/113/EK irányelve a nők és férfiak közötti egyenlő bánásmód elvének az árukhoz és szolgáltatásokhoz való hozzáférés, valamint azok értékesítése, illetve nyújtása tekintetében történő végrehajtásáról (HL L 373., 2004.12.21., 37. o.).
               Az irányelv rendelkezéseit e megállapodás alkalmazásában a következő kiigazításokkal kell értelmezni:
               Az 5. cikkben és a 17. cikkben a »2007. december 21.«-re történő hivatkozás »2010. június 30.«-ra módosul.”
            
         2. cikk
   A 2004/113/EK irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2009. december 5-én lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (3).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2009. december 4-én.
      
         
            az EGT Vegyes Bizottság részéről
         
         
            az elnök
         
         Oda Helen SLETNES
      
   
   
      (1)  HL L 162., 2009.6.25., 32. o.
   
      (2)  HL L 373., 2004.12.21., 37. o.
   
      (3)  Alkotmányos követelmények fennállását nem jelezték.
   
      A szerződő felek együttes nyilatkozata a 2004/113/EK irányelvnek a megállapodásba foglalásáról szóló 147/2009 határozatról
      „A 2004/113/EK irányelv az EK-Szerződésnek az Amszterdami Szerződés által bevezetett 13. cikkén alapul, amelyet az EGT-megállapodás nem tartalmaz. A 2004/113/EK irányelv EGT-megállapodásba foglalása nem sérti az EGT-megállapodás hatályát.”